Jens Trøan

Jens Trøan (1883–1911) var en norsk lærer og forfatter. Han utga to bøker: Tater-Erik (1910) og Erika (1911).

Hans foreldre var Lars Ormhaug og Kari Hågensdatter fra Alvdal. Faren var gårdbruker, underoffiser og ordfører i Røros 1905-13.Kjell Haanes. «Forfatter i Falkbergets klasse». I. Fjell-Ljom, 23.1.1997 Jens Trøan gikk på Elverum lærerskole 1901-03,Portrett av Jens Trøan 1901–1903; Rørosmuseet / Digitalt museum og fikk deretter lærerstilling i skolekretsen Nyplassen-Djupsjølia. Ved siden av læreryrket og vervet som leder av Røros lærerlag skrev han for flere aviser: Fjell-Ljom, Dovre, Verdens Gang og vittighetsbladet Hvepsen. Han var sterkbygd og uvøren med sin egen helse, og hans tidlige død kom trolig som følge av senskader etter et brageløft.

De to romanene som utkom hos Aschehoug i 1910 og 1911 ble gjenutgitt i ett bind i 1950 på et lokalt forlag,fjellheimenforlag.no og på ny i 1999.Jens Trøan Tater-Erik og Erika. Fjellheimen forlag, 1999. 123 s. ISBN 82-994841-3-8 Novellen «Da Mons Kjærringtrøen blev viet» er gjenopptrykket i juleheftet Jul i Fjellheimen 2003.

En minnebauta over ham ble reist på hjemgården Trøan i 1930. Det første initiativet til minnesteinen kom fra Trøans venn og kollega Johan Falkberget i et avisinnlegg i 1916 

 Referanser 

Kategori:Norske romanforfattere
Kategori:Personer fra Røros kommune